
1. Zašto je Frank tužio? 


Već je u cieloj Hrvatskoj poznato, da stari Frank ne može podnieti ni 
oštroga prigovora, a kamo li oštar politički napadaj, premda sam tako govori 
i piše, kao da su izdajice svi Hrvati, koji njemu ne služe i ne robuju. Zato je 
Dr. Frank odmah prijavio urednika ,,Doma“ državnom odvjetničtvu, najprije 
radi članka: „Zaslužuje političku smrt", koji je izašao u 32. broju „Doma" 
onda radi članka „Dvoje poštenje" u 35. broju „Doma" i radi viesti pod na¬ 
slovom „Hrvatsko Pravo" u istom broju i napokon radi još drugih članaka za 
koje će obtužnica stići ovih dana. Državno se odvjetničtvo nije doduše 
pridružilo toj pritužbi, ali je kr. sudbeni stol poveo iztragu i uručio uredniku 
„Doma" obtužnicu radi prekršaja uvrede poštenja po §-u 488. i 491. 
kaznenoga zakona, što se prema §-u 493. ima kazniti kao prestupak zatvorom 
od 6 mjeseci do jedne godine dana. 

Staromu Franku lebdila je očito pred očima ta liepa slika kako će svoga 
političkoga protivnika strpati s onu stranu brave, nadajući se uz to i velikoj 
moralnoj zadovoljštini koju bi dobio za sebe povoljnom presudom, jer bi opet 
mogao na sve strane naglasiti: „Eto sve je laž, što se proti meni piše". Zato je 
na sud došao s oba svoja sina Vladimirom i Ivicom, da i oni vide otčevo 
slavlje. 


2. Kako su dvie razprave spojene u jednu. 


U četvrtak dne 16. siečnja 1908. u 9 sati u jutro započela je glavna 
razprava radi članka: „Dvoje poštenje", i čim je obtužnica pročitana upozorio 
je urednik „Doma", da je danas imala biti razprava „Zaslužuje političku 
smrt", jer je zbog te stvari prije provedena iztraga i dostavljena obtužnica. Na 
to sud s obzirom na to, što bi druga razprava imala biti dne 23. siečnja naime 
za osam dana, budući da ne treba pozivati nikakovih svjedoka i ne nabavljati 
nikakovih dokazala, a oba su članka u tijesnom savezu, stvori zaključak, da 
se obadvie razprave odmah provedu. 

Tom se zaključku tužitelj dr. Frank odlučno uzprotivi, čineći se tobože 
nevještim kao da sud kani razpravu odgoditi i ističući svoju bojazan, da će 
urednik „Doma" odgodu razprave upotrebiti, da njega (Franka) u svome listu 
opet napadne, a on, Frank, da se ne će moći obraniti, dok mu sud ne da 
zadovoljštine. Na to urednik „Doma" izjavi, da u „Domu" nema prostora za 
obširno izvješće o ovoj razpravi, a na umirenje dr. Franka obećaje, da o ovoj 
stvari ne će u „Domu" ništa pisati. Sada se i Frank pod silu zadovolji 
zaključkom suda, te je odmah pročitana i druga obtužnica. Vriedno je 
spomenuti, da je sud sam od svoje volje odredio, neka se članci radi kojih 
Frank tuži, pročitaju od rieči do rieči, jer pojedina iztrgnuta izreka može 
imati sasma drugi smisao sama za se, nego kad se čita onako u cielom članku. 




Budući, da članak: „Zaslužuje političku smrt“ ima u ,,Domu“ nešto 
preko pet stupaca, čitao se dosta dugo, ali ga je sud ipak vrlo pozorno 
saslušao, te je svakako silno djelovalo temeljito i mirno razlaganje ove 
strašne obtužbe proti Franku. Slušatelji su kašnje govorili, da su onda, kad je 
članak pročitan svi bili uvjereni, da će sud Frankovu obtužbu zabaciti. 


3. Kako je urednik „Doma" dokazao, što je pisao. 


Kad se pročitala prva obtužnica izrekao je gospodin Stjepan Radić 
govor u kojem, je kazao i ovo: 

Slavni sude! Kako je poznato, ja sam se za politički rad posebice 
spremio tako temeljito kao valjda nitko u Flrvatskoj. I u istinu posvetio sam 
se politici kao svojemu glavnomu poslu. Vrativši se iz Pariza i Praga bio sam 
od 1902.—1903. tajnik „Flrvatske ujedinjene opozicije" s kojom se onda 
nastojala spojiti i stranka g. Franka. Kao tajnik te opozicije, a nipošto 
nekakve magjaronske stranke prava, živo sam radio za ovo troje: Prvo, da 
hrvatskoj opoziciji ne bude nagodba ni temeljem ni ciljem, i ali da joj bude 
jakim sredstvom i oružjem u borbi proti magjarskoj sili i bezakonju; drugo, 
da se hrvatska opozicija sporazumi i složi sa svom slavenskom braćom u ca¬ 
revini i da radi te slavenske sloge nastoji izbjeći svaki sukob i s našim 
Srbima u Flrvatskoj; treće, a ovo je glavno, da si hrvatska opozicija uzme za 
temelj takvu pučku politiku, koja će biti upravo seljačka. 

Kad u ovom svom nastojanju nisam mogao nikako uspjeti počeo sam 
slagati hrvatsku pučku seljačku stranku i to na takvom programu u kom su 
takodjer one tri spomenute točke. U tom programu seljačke stranke niti se ne 
spominje a kamo li da se vriedja ikoja druga stranka i osoba, nego se liepo 
tumači i državno i narodno i seljačko pravo u stalnoj nadi, da će već svaki 
Flrvat po svojoj duši ovaj nauk prosuditi i prispodobiti ga s drugim progra¬ 
mima i onda ga ili poprimiti ili zabaciti. Isto tako i na svojim sastancima i 
skupštinama govorimo ne vriedjajući i ne napadajući nikoga, a prema tomu je 
pisao i naš „Dom". 

Ali držeći skupštine i sastanke po svoj Flrvatskoj, ljudi bi mi svaki čas 
znali kazati: Sve je to dobro, samo da Vi niste Vlah, sve je to liepo, ali Vaš je 
otac bio ciganin, ili dobar je to nauk, ali Vi ste za nagodbu, Vi ste magjaron. 
One gluposti i neistine dao je naime dr. Frank o meni širiti u svojem listu 
„Flrvatska Zastava". 

Videći dakle u gosp. Franku veliku zaprieku zakonitoj slovenskoj i 
pučkoj hrvatskoj politici na seljačkom temelju, odlučim tu zaprieku ukloniti, 
odlučim, da ne ću više širiti samo nauke seljačke stranke, nego da ću oštro 
pobijati glavnoga njezinoga protivnika dr. Josipa Franka. 

Kod nas se u Hrvatskoj uvriežio nesretni običaj, da se političari 
vriedjaju i ruže, da jedan drugoga pobija onim, što mu je kazao negdje u 





kavani, na uglu ove ili one ulice i t. d. Ja sam u ,,Domu“ dr. J. Franku dotično 
proti njemu naveo samo takove čine, koji su u obće poznati i koje svatko 
može sam prosuditi, te ih posebice ne treba ni dokazivati. Ja ću ipak i to uči¬ 
niti, ako bude trebalo. 

I trebalo je! Kad je naime pročitana druga obtužnica i kad je urednik 
,,Doma“ tu i prvu obtužnicu pobio s čisto pravničkoga gledišta, dokazujući, 
da se ni po našem zastarjelom kaznenom zakonu, ni po našem stegnutom 
zakonu o tisku ne može ni jedan članak u ,,Domu“ progoniti i kazniti presječe 
mu jedan sudac rieč upitom: ,,A šta je s onom tvrdnjom, da je dr. Frank dao u 
saboru sa svojih 18 drugova prihvatiti nagodbu? 

Okrivljenik na to odgovori: Ako slavni sud dozvoli, ja ću uzeti cielu 
obtužnicu od točke do točke, da svaku svoju tvrdnju posebice dokažem, ali 
naglašujem, da netočnost, pa i neistinitost koje političke tvrdnje nije još 
nipošto uvreda poštenja u kazneno-pravnom smislu. Kad bi to bilo, zašto bi 
onda bile u tiskovnom zakonu onako potanke i stroge ustanove o izpravku 
neistinitih Činjenica? 

Tu se je sada dr. Frank jako, ali prerano poveselio. Mislio je da ove 
rieči znače uzmak ili čak opoziv svega onoga, što je u ,,Domu“ napisano. Ali 
je doskora uvidio, da se je ljuto prevario, te je i sam, a još više njegov sin 
Vladimir znao od neprilike i ljutine sav pobliediti i pozeleniti. A imao je i 
zašto. Svi su dokazi bili promišljeni i jaki, a na nekoje se moglo opaziti, da 
su na sud djelovali vrlo dobro a na dr. Franka veoma porazno. 


Frank se izgovara na pisara. 


Odmah kod prve stanke upozorio je urednik ,,Doma“, kako je Frank u 
svojoj obtužnici iztrgavao ne samo pojedine izreke, nego i pojedine rieči iz 
jedne izreke, ali je pri tome tako postupao, kao da su te rieči same za se 
cjelina, te je na pr. svoju obtužnicu počeo mirne duše s velikim slovom 
pišući: „Svaki onaj naš političar i t. d., premda u cielom članku nema izreke, 
koja bi tako počimala. Tu se Frank uzvrpolji i reče: To je učinio pisar, kao da 
je pisar podigao i podpisao obtužnicu, a ne njegov gospodar. 


Frank nije Hrvat. 


Druga stavka za koju je dr. Frank tužio, glasi u ,,Domu“: ,,u žilama 
ovoga političara, komu sada moramo opet, bilo to zadnji put, suditi, nije ni 
po rodu, ni po odgoju, ni po mišljenju, ni po svom političkom radu nikada bio 
Hrvat ni Slaven". Zadnje dvie rieči „ni Slaven" dr. Frank je izpustio t. j. nije 
za nje tužio, pa ga je urednik „Doma" na sudu ovako pograbio: ,,dr. Frank 
dakle baš ne će da bude Slaven, on hoće da je samo Hrvat. Da se tu radi je¬ 
dino o političkom pravcu, to bi još moglo imati smisla. Ali ja ovdje u 



,,Domu“ pišem, da dr. Frank ni po rodu, ni po odgoju t. j. ni po svojem 
plemenu ni po svojoj naobrazbi nije Slaven i to on eto sam obje ručke 
prihvaća. Ali bi dr. Frank mogao i morao znati, da je svaki Flrvat hoćeš ne 
ćeš po svom rodu Slaven, a poslie našega preporoda mi smo Flrvati Slaveni i 
po svojoj naobrazbi i po svojoj prosvjeti. Kad dr. Frank ne će da bude 
Slaven, jer i sam uvidja da to nije, onda on ne može biti ni Flrvat. Ovu je 
stvar riešila znanost i to odlučno i definitivno". 

Tu predsjedatelj suda glasno reče: Jest, to je etnografija (znanost o 
narodnosti ili narodopis). 


Frank nije na skupštinama god. 1903. nigdje govorio za financijalnu 

samostalnost. 


„Bio sam, reče urednik ,,Doma“, gotovo na svim skupštinama, koje su se 
g. 1903. u cieloj Hrvatskoj obdržavale i na kojima je na tisuće naroda 
zahtievalo, da više ni jedan filir hrvatskih poreza i drugih hrvatskih prihoda 
ne ide u Peštu. I gle, na toj ni jednoj skupštini nisam vidio i čuo ovoga 
političara, koji si je tobože uzeo za prvu brigu i stavio za glavnu zadaću, da 
Hrvatska dobije svoje samostalne financije". 


Frank je u saboru dao prihvatiti financijalnu nagodbu. 


Na ovu je točku, kako se vidjelo, najviše čekao i sud, a tužitelj dr. 
Frank bio je stalan, da urednik „Doma" tu ne će moći baš ništa dokazati. Zato 
je i u „Hrvatskom Pravu" i u „Hrvatskoj Zastavi" dao već više puta napisati, 
daje Stjepan Radić lažac i varalica, jer da se po saborskom zapisniku može 
nepobitno dokazati, da je ova njegova tvrdnja skroz i skroz izmišljena. Zato 
su sva tri Franka samo u čudu razkolačili oči, kad je urednik „Doma", držeći 
u ruki omašnu knjigu saborskoga zapisnika za g. 1906. progovorio ovako: Na 
strani 74. saborskoga stenografskoga zapisnika u izviešću o saborskoj 
sjednici od 12. studenoga 1906. čitam evo doslovce i ovo: „Bilježnik Jovo 
Banjanin čita: Broj 123. sabor. Preuzvišeni ban priobćuje, daje Njegovo ces. 
i kralj, apoštolsko Veličanstvo blagoizvoljelo previšnjim riešenjem od 29. 
srpnja 1906. podieliti osnovi zakona o inartikulaciji (o uzakonjenju) 
financijalne nagode ugovorene medju kraljevinom Ugarskom i kraljevinama 
Hrvatskom, Slavonijom i Dalmacijom previšnju svoju sankciju (potvrdu). 

Predsjednik: „Uzima se na znanje". 

Tako piše u saborskom zapisniku. Tu nigdje ne ima ni traga ni glasa. 
Dr. Franku i njegovoj stranci, premda je taj čas bilo uz njega još 18 
zastupnika. Nijedan od njih nije ni pisnuo, a kamo li da su počeli onako 
vikati galamiti, kako su malo dana kasnije učinili radi srbskoga imena u 
adresi. 



Znam, da će dr. Frank kazati: Kad je već došla kraljeva sankcija, onda 
se nagodba nije dala više zapriečiti. Da je dr. Frank imao 2 — 3 druga kao 
1904., onda bi mu taj izgovor vriedio, a mogao bi se izgovoriti i u tom 
slučaju kad ne bi govorio: daje sve ovo, što je danas u Flrvatskoj samo jedno 
nasilje i bezakonje i da on i njegova stranka u ime hrvatskoga državnoga 
prava ne priznaje ni nagodbi, ni današnjemu poredku u Flrvatskoj nikakove 
zakonitosti. Kad netko tako govori i piše, onda mora i tako raditi. 

No u ostalom dr. Frank je napisao ili dao napisati u „Flrv. Pravu“, da će 
njegova stranka zapriečiti proglašenje pragmatike, premda je dobila kraljevu 
sankciju. Kad se tako prieti za pragmatiku, koja je za zas uvreda i šteta, zašto 
to nije učinio proti financijalnoj nagodbi, koja je za Flrvatsku najveća 
sramota i gotova propast. 

Ali dr. Frank i njegova stranka u obće puštaju, da se posve mirno 
proglašuju i ostali tako zvani zajednički zakoni, stvoreni na peštanskome 
saboru. Tako u istom svom saborskom zapisniku na strani 135. i 136. piše: 

Predsjednik: „Sada molim gosp. bilježnika, dr. Vladimira Franka, da 
izvoli čitati zajedničke zakone (glas kod čiste stranke prava: Nemoj čitati 
zajedničke zakone). Zast. dr. Vladimir Frank: Ja sam pitao sumišljenike, pak 
su mi rekli, da mogu čitati. 

Bilježnik dr. Vladimir Frank čita zajedničke zakone I. II. III. IV. V. VI. 
od godine 1906. 

Predsjednik: Visoki sabori! Time su zakonski članci I. II. III. IV. V. i 
VI. u ovom visokom saboru proglašeni. 

Eto, slavni sude, dr. Frank se prikazuje pred narodom kao najveći i 
jedini protivnik naše zajednice s Ugarskom, a eto njegov sin posve mirno i 
još s privolom svojih istomišljenika te zakone čita, a sam dr. Frank kao 
predsjednik i vodja tobože jedine protumagjarske stranke mirno dopušta, da 
se svi ti zajednički zakoni u hrvatskom saboru proglase i za Hrvatsku uvedu 
bez ikakvoga njegova prigovora. Zato ponovno tvrdim, da je dr. Frank u 
jeseni 1906. sa svojih 18 saborskih drugova dao prihvatiti financijalnu 
nagodbu, tu nesreću i propast za Hrvatsku, jer nije proti njoj učinio baš ništa 
od onoga, što je bio dužan učiniti po svom programu, po svom pisanju i 
govorenju „pred narodom". 

Dok je urednik „Doma" ovo govorio, držao se naročito dr. Vladimir 
Frank tako, kao da mu netko puče zube klieštima vadi nokte, kao da je 
uvidjao, da poslie ovakovih dokaza ne će više lahko moći seljačke stranke ni 
ugrizti, ni ogrebsti. 


Frankova tudjinska drzovitost i podlost. 


O tom je urednik „Doma" progovorio obširnije, te medju inim i ovo 
kazao: Dr. Frank je sam priznao, da nije Slaven. On je dakle za nas Hrvate 



tudjinac. Prema tomu bila je to od njega tudjinska drzovitost, kad je 
dopisniku bečkih novina „Neue Freue Presse" rekao: Neka nam samo ne 
govore o našoj pripadnosti k Slavenstvu. No dr. Frank je odmah nato svoga 
Švabu uvjeravao o svom iskrenom, zdravom i bratskom odnošaju prema 
Magjarima. Ovo je njegova tudjinska podlost. Sad se naime i izvan Flrvatske, 
naročito u Beču dobro zna, koliko su Magjari nama Flrvatima učinili zla i 
krivice kako bi nas radi, samo da nas mogu upravo uništiti. 

Tu samo podli tudjinac može u ovaj čas govoriti o bratimstvu. Ova je 
podlost još veća kad se uvaži, da je bečka „Neue Freue Presse" pomagala a i 
danas pomaže svakoj magjarskoj vladi tlačiti nas Flrvate i da se je dr. Frank 
govoreći s onim Švabom umiljato u isto doba umiljavao i bečkim i 
peštanskim mogućnicima i jer istodobno kod nas u Hrvatskoj smatra 
izdajicom i prodancem svakoga, tko želi ikakav sporazum ili s Bečom ili s 
Peštom, jednom riečju, dr. Frank drži sebe jedinoga ovlaštenim govoriti u 
ime hrvatskoga naroda, a to je tudjinska drzovitost. On sebi jedinomu daje tu 
neograničenu vlast, da trguje ne samo s pravima Hrvatske, nego i s osje¬ 
ćajima nas Hrvata prema Niemcima i Magjarima, a to je njegova tudjinska 
podlost. 

Ja sam malo dalje napisao za Franka, i da je to lukavi žid. Ovo nije 
nikakva uvreda, jer su već stari Grci lukavost n. pr. Odisejevu smatrali 
velikom vrlinom, a ja nisam ni malo tomu kriv, što se kod Židova lukavost 
stopila s drzovitošću i podlošću, kao jedno duševno svojstvo. 

Napisao sam s ovim u savezu, da je dr. Frank i politički sljepar. Kod 
toga ostajem već radi ovoga njegovoga razgovora s bečkim novinarom. Ali i 
bez toga dokazao sam malo prije, da je dr. Frank baš onda u saboru miran i 
blag, kada ima najljepšu priliku viknuti dolje s nagodbom na onom mjestu, 
odkuda bi se to čulo daleko izvan granica Hrvatske. Zašto je dr. Frank blizu 
dva mjeseca sa svojom strankom vodio u saboru obstrukciju proti srbskome 
imenu. Zato, jer u istinu iskreno misli, kad veli: „Dolje Srbi". A zašto nije 
isto tako vodio obstrukcije proti financijalnoj nagodi i proti zajedničkim 
zakonima? Zato, jer vičući: „Dolje s nagodom", ne misli iskreno nego samo 
sljepari. 


Frank je iz Starčevića načinio ruglo. 

Rieči, za koje je Frank tužio glase u „Domu". „Ali dr. Frank hoće da 
bude prvi i najveći Hrvat. On svojom poganom rukom onim časom, kad ga 
napaneš, digne preda se sliku pok. Starčevića, iz kojega je već načinio pravo 
političko ruglo. 

O tom je urednik „Doma" ovako progovorio: 

„Slavni sude!" Nama je svima poznato, da je Ante Starčević najviše 
mrzio i prezirao osobno kumirstvo, te je i zato Strossmayera držao pravom 
našom nesrećom, što je Zagreb primjerice 1883. kod otvorenja galjerija slika, 



Strossmayera upravo kraljevski dočekao. Zato je Starčević ovu stranku, koju 
je pod konac života svoga utemeljio, nazvao i u tom smislu čistom i upravo 
zapovjedio, da se tako ima uviek zvati. Pa gle dr. Frank, taj tobože jedini 
pravi nasljednik briše to ime i nazivlje stranku Starčevićevom na pravo ruglo 
njezina utemeljitelja; jer je dosta pročitati samo jedan spis Starčevićev, pa 
ćeš se uvjeriti, da Starčević ne bi nikada odobrio i dozvolio, da se stranka 
službeno zove njegovim imenom, kako je to evo na programnoj knjižici 
stranke dr. Franka. 

Starčević je nadalje u svojim spisima osobito oštro žigosao slabost 
naših ljudi pred činovnicima i našu sklonost za kojekakve proslave i parade, 
a gle, dr. Frank ne može po svom izbornom kotaru ni koraka učiniti bez 
slavoluka, bez glazbe, bez pucnjave mužara i druge parade. Pok. Starčević 
naprotiv došao bi iznenada i tu bi kao jednom zgodom u Zagorju onako na 
cesti držao ljudima svoj govor. No i u samoj politici podpuna je opreka 
medju Starčevićem i Frankom. Ante Starčević nikada nije ni govorio ni pisao 
o Magjarskoj kako to čini dr. Frank, nego uviek samo o Ugarskoj. Ante 
Starčević nije htio nikada bratinstva sa samim Magjarima, nego sa svim 
narodima Ugarske — s narodima a ne s narodnostima. Htio je naime 
ugovarati samo s takvim ugarskim izaslanstvom, u kom bi osim Magjara bili i 
Rumunji i Slovaci i t. d. jer samo takvo izaslanstvo iz Ugarske htjelo bi 
uvažiti opravdane FIrvatske zahtjeve. Dr. Frank hoće bratinstvo i sporazum sa 
samim Magjarima, kojima sve ugarske narode prepušta na milost i nemilost, 
jer da će onda i Magjari nama FIrvatima priznati izključivo pravo na 
FIrvatsku. Kako nam ga priznaju, svi vidimo i osjećamo. Ante Starčević, na¬ 
padajući Austriju, mrzio je i pobijao naročito austrijsko-njemačko 
činovničtvo i njegovu samovolju. Dr. Frank mrzi i pobija koliko god može 
samo i jedino — našu slavensku braću u Austriji. Tek Slovence štedi, ali uz 
uvjet, da budu FIrvati i to u njegovoj stranci. Ali zato najružnije i 
najnepravednije navaljuje primjerice na Čehe radi pisanja jednih njihovih 
novina ili zato, što su češki novčani zavodi u svjetskoj financijalnoj stisci, 
koja je i Amerikom strahovito potresla, ograničili, pa i sustegli vjeresiju na¬ 
šim štedionicama i povisili svoj kamatnjak. Dr. Frank zna predobro, da su 
tomu češkomu postupku najviše krivi peštanki i drugi magjarski Zidovi, radi 
kojih, jer smo s Ugarskom u zajednici, pada i na hrvatske novčane zavode 
crna sjena. Ipak dr. Frank znalice i hotice daje pisati, da Česi nas Hrvate 
hoće samo izrabiti, ali zato nije nigdje ni kazao ni napisao, kako su nas 
izrabljivali a i još bi to s nama htjeli austrijski Niemci osobito oni, koji 
očijukaju s Pruskom. 

Još je o toj točki bilo mnogo govora, a dr. Frank nije znao ništa reći 
nego to, da urednik ,,Doma“ po sto puta isto opetuje. Ali je na to dobio 
odgovor: „Kad ste od Starčevića već stotinu puta učinili pravo ruglo, moram 
to sto puta spomenuti." 



Frank se bezprimjernom lukavošću i drzovitošću došuljao i dogurao 
na prvo mjesto u stranci prava.. 


Tu je urednik ,,Doma“ uzeo frankovsku programnu knjižicu i spomenuo 
iz nje, kako je Frank još god. 1884. poletio sa saborske galerije i ponudio 
pok. Folnegoviću — novaca, da može negdje podmiriti, što je potrošio, jer 
bez toga ne bi bio Folnegovićev izbor odobren. Od toga vremena bio je 
Folnegović Franku obvezan, a umro je svezan s njim onako, kako su i danas 
toliki naši političari. 

Ali najveću lukavost pokazao je dr. Frank, kad je pristao uz Antuna 
Starčevića. To je urednik ,,Doma“ ovako prikazao: Kod nas Flrvata školalo se 
i škola se mnogo siromašnih djaka. Kad takav djak svrši škole, mora hoćeš 
nećeš u nekakvu službu. Mnogomu se to nije dalo, osobito pod Khuenom i 
mnogi bi sam za se bio što šta pretrpio i pregorio. Ali tu su roditelji, braća i 
sestre; tu je dug radi školanja, a možda još i druge obveze. I naš čovjek ajde 
u službu, pa bio to i pravi jaram za njega. Starčević (osim malo vremena što 
je bio bilježnik županije riečke) nije išao u takvu službu, nego je živio u 
takvoj sirotinji, kakvoj se svaki žid samo ruga. Staje dr. Frank dao napisati u 
„Flrvatskoj Zastavi" proti meni samo zato, što smo pobirali ulazninu za treću 
glavnu skupštinu seljačke stranke; što sam ovdje ondje od pristaša primio 
predplatu za „Dom“; što ja ne putujem onako gospodski kao on! Siromaštvo 
je dakle dr. Franku samo na sprdnju, pa za što je onda pristao uz siromaka 
Antuna Starčevića, kad Starčević nije baš ništa imao. Za to, jer je u svojoj 
lukavosti opazio, kako narod baš radi toga dobrovoljnoga siromaštva počima 
Starčeviću vjerovati, pa je smislio, kako bi on baštinio to povjerenje. 

Da to postigne, dao je baciti iz stranke prava starijega sinovca 
Antunova, Davida Starčevića. 

Pitajte Davida, za što su najedanput iz stranke prava izključili njega, 
kojega je ciela FIrvatska radi njegove rječitosti i neustrašivosti bolje 
poznavala i više volila, nego li strica mu Antuna. David će Vam reći: „Nisu 
meni kazali nikakvoga uzroka, samo su mi poručili, da će iz stranke izstupiti 
stric, ako ne izključe mene, jer da stric veli: „Ja ne ću s Davidom nigdje za¬ 
jedno biti." Valjda sam mu se zamjerio, kad sam mu onako hrvatski i baš 
lički znao nazvati: „Dobro jutro" i koješta mu prigovoriti, a onaj žid došao bi 
smijući se ponizno i pokorno i tarući si ruke i sav bi se previjao pitajući: 
„Kako ste spavali, klarisime (preslavni gospodine)"? 

David Starčević i danas je živ, pa zašto nije on barem pod 
predsjednikom Starčevićevoj stranci, a ne njegov mladji brat Mile, koji nema 
ni njegove srčanosti ni njegove rječitosti i koji nije bio gotovo nimalo poznat 
u narodu? Za to, da dr. Frank nema takmaca, nego da bude i predsjednik i 
vodja i vlastnik tobožnje Starčevićeve stranke. 



Frank izdajica. 


O tom je urednik ,,Doma“ poduže govorio, pa je kazao i ovo: Ja sam se 
punih 15 godina, od 1888. — 1903. borio proti vladi grofa Khuena i već u toj 
samoj borbi uvidio sam, kako nam je potrebna obća narodna sloga proti 
magjarskomu nasilju. Ali te sloge ne može biti, ako jedan drugoga 
nazivljemo izdajicom k tomu još tako nepromišljeno, da recimo u isti koš 
strpamo i Strossmayera i Khuena i Rakodczaja. Zato sam u skladu s 
mišljenjem prosviećene Evrope stvorio to pravilo, da Izdajicom smatram 
takvoga našega političara, koji narodnomu našemu neprijatelju pušta takvo 
naše pravo, koje nam je i samim temeljnim državnim zakonom osigurano. 
Zato sam smatrao izdajicama one naše magjarone, koji su otvoreno govorili i 
pisali, da mi Hrvati moramo Magjarima u svemu popustiti, jer smo od njih 
slabiji, zato držim izdajicom i dr. Franka, koji piše i daje pisati u „Hrvatskom 
Pravu“, da naši delegati nagodbu natežu na svoju stranu a Košut na svoju. 
Dakle mi Hrvati, koji po pravu i zakonu tvrdimo, da na hrvatskom tlu ima 
vladati hrvatski službeni jezik — mi nagodbu natežemo isto tako kao Košut i 
Magjari, koji proti pravu i proti zakonu magjarski jezik silom uvode u 
Hrvatsku. Dr. Frank rado se hvali, kako je dobar pravnik i kako on jedini 
brani hrvatsko državno pravo, pa gle, po njegovom pisanju onaj čovjek, koji 
iz svoje kuće tjera susjeda, kad mu proti njegovom pisanom pravu vlastničtva 
tu kuću svojata, samo se nateže kao i taj siloviti susjed, te izmedju njih nema 
nikakove razlike. Je li onda čudo, što sam ja u ,,Domu“ uvrstio, da ovako 
nitkovski, izdajnički može pisati samo pokvareni tudjinski plaćenik. 


Frank-sluga i pomagač najgorih tlačitelja magjarskih i švabskih. 


To je urednik ,,Doma“ ovako dokazao: 

Sve zlo, koje nas Hrvate bije, nastalo i je ponajviše tako, što su si 
Niemci i Magjari hrvatsku zemlju i narod podielili, te je Dalmacija s Istrom 
došla pod Beč, a ostala Hrvatska pod Peštu. Već sam pokazao, kako se dr. 
Frank bratimi samo s Magjarima, kako im prepušta cielu Ugarsku, koju u 
„Hrvatskom Pravu“ zove Magjarskom, a ugarski sabor samo magjarskim i 
kako u Austriji vodi prijateljstvo samo s Niemcima, dok Slavene, a naročito 
Čehe, najružnije napada. Ali to njemu nije dosta. Dr. Frank uviek je imao 
formalni pakt (pravi ugovor) i sa svakom magjaronskom vladom u Hrvatskoj, 
a sad je ovih dana punih pet sati magjarskomu ministru Vekerlu davao 
naputke, kako bi se izvukao iz neprilike. Još prije toga znao je dr. Frank 
češće otići u Beč, gdje se je dogovarao samo s njemačkim i židovskim 
političarima, a toga još nismo doživjeli, da bi išao u Ljubljanu, u Zlatni Prag, 
u Krakov ili u Lavov. 

U ostalom baš ovih dana pobrinuo se je dr. Frank sam, da proti njemu 
bude opravdana i najoštrija politička osuda: Ta baš ovih dana razgovarao je 



punih pet sati — kod zatvorenih vratiju — s najljućim protivnikom 
hrvatskoga državnoga prava komu je dr. Frank ne samo prvi, nego tobože 
jedini pravi branitelj. 

Za to je dr. Frank mirne duše Khuenove prste nazvao čistima u onaj čas, 
gdje se je sva Flrvatska zgražala nad tim, kako je Khuen bez ičijega pitanja iz 
našega državnoga proračuna uzeo čitav milijun i potrošio ga po miloj svojoj 
volji. Zato je dr. Frank doktoru Rakocaju dao svjedočbu u onaj čas, kad je 
ciela Flrvatska Rakocaja susretala ne samo hladno, nego upravo ledeno. 

Ali evo jednoga osobitoga dokaza, kako se je Frank znao pogoditi s 
magjaronskom vladom: Svima nam je još živo u pameti lanjska frankovska 
obstrukcija u saboru. Kad je ta obstrukcija koaliciji dodijala, poslala je tri 
člana — dr. Šurmina, Pribičevića i ne varam li se dr. Bauera — da s tri 
starčevićanca — s dr. M. Starčevićem, dr. Kišom i mislim s dr. Pavelićem — 
ugovore, kako bi obstrukcija prestala. Koalicija je ponudila, da će u 
saborskoj adresi naglasiti, da je Flrvatska ravnopravna država Ugarskoj i da 
smo mi Flrvati kao narod pravni predstavnici Flrvatske i još je dodala: neka 
starčevićanci slobodno ostanu na svom stanovištu. Ona se tri starčevićanca 
zadovoljiše, ali su još morali pitati dr. Franka. Taj nije pristao na ovakav 
javni i pošteni sporazum medju strankama, nego je dalje vodio obstrukciju, 
dok mu jednoga dana bivši podban Nikolić u saboru ne namigne, da izidje 
van. Tu su se ta dvojica u saborskom hodniku pogodila; frankovska je 
obstrukcija prestala u tili čas, srbsko je ime ostalo u adresi; koalicija nije 
adrese popravila u hrvatskom narodnom i državopravnom smislu, a Frank je 
liepo poslužio i pomogao onoj vladavini, koja Flrvatsku ubija. No moglo bi se 
reći, da je Frank samo pomagač, a da nije sluga magjarskim i švabskim 
tlačiteljima. Kad im ne bi bio sluga, ne bi on k njima išao, nego oni k njemu, 
ne bi on njih slušao na puki mig, nego oni njega. U ostalom ja bi volio, da im 
je dr. Frank gospodar, nego sluga, premda bi gosp. privatni tužitelj u tom 
slučaju mene i bez ovakve razprave strpao onamo, kamo me sada želi spraviti 
osudom slavnoga suda. 


4. Frankova obtužba. 


Na to je dr. Frank držao dugi govor, da svoju obtužbu obrazloži i 
podkriepi. Govorio je slabo i nesigurno; često je pojedine rieči ponavljao, 
nekojih izreka nije znao dovršiti, a bio se jedan put i vrlo zapleo. Pri tom je 
nemilice mučio naš hrvatski jezik, a završio je veleći, da ne će više dalje 
razložiti, mjesto da kaže: dalje raziagati. 

U tom svom govoru Frank je učinio i ovih devet javnih izjava: 

Gospodin Radić misli, da se može politička smrt zaslužiti i ostati 
pošten. To nije tako, te je on već samim naslovom ovoga članka i čitavom 
njegovom tendencijom počinio prestupak proti sigurnosti poštenja . .. 

Ja niti ne redigiram (uredjujem), niti sam u stanju čitati „Hrvatsku Zastavu 



te s njezinim pisanjem ne stojim u nikakvom savezu... 

Ja ne tužim iz svoga nagona, nego stranka sama smatra, da moram 
braniti njezin ugled i napose u ovom slučaju od mene zahtieva, da stanem na 
put lažima i klevetama... 

Gospodin Radić kazao je, da nije ravno mene nazvao plaćenikom, ali on 
piše: Ovako nitkovski i izdajnički može pisati samo plaćenik. To je isto kao 
daje meni samomu dobacio ovu uvredu... 

Ja nisam, slavni sude, Rakodczaju dao nikakove svjedočbe. Ja sam samo 
jednomu novinaru kazao, kad se taj novinar bojao, da će ga ban baciti van, da 
se ne mora bojati, da je dr. Rakodczaj čovjek finih manira, da ga ne će van 
baciti, a to sam bio dužan, da ne misle za nas, da smo divljaci, da smo 
Hotentoti (afrički crnci)... 

Što gospodin Radić o meni piše i tvrdi, sve je to nepošteno i 
nećudoredno. Kako bi ja sam zaslužio, političku smrt, kad ne bi počinio 
takovih čina, koji su nepošteni i nećudoredni?... 

Gosp. Radić piše, da ja nisam govorio na skupštinama za financijalnu 
samostalnost, ali dr. Frank nije trebao govoriti na javnim skupštinama... Dr 
Frank govorio je čitavom narodu i inozemstvu... Ja sam se ciele noći mučio 
za svoju domovinu... Ja sam nepobitnimi činjenicami dokazao pravo na 
financijalnu samostalnost... Na temelju moga iztraživanja s mojom mukom 
paradirali su Radići... Dr. Frank nije trebao ići kao agitator... 

Što se tiče sjednice od 12. studenoga 1906., kad sam ja, kako piše gosp. 
Radić, sa 18 svojih drugova dao prihvatiti financijalnu nagodbu, ja neznani, 
jesam li bio u toj sjednici, ali da sam i bio, ja u onom času ne bi aranžirao 
(priredio) obstrukcije. Mi smo ustavna stranka, mi proti vladarevoj 
sankciji ne obstruiramo, to prepuštamo gosp. Radiću... 

Mi radimo samo ustavnim putem, da stranka dodje u većinu. Proti 
kraljevoj sankciji ne idemo, na to nas ne će gosp. Radić navesti... 

Molim i predlažem po § 34. tiskovnoga zakona, da osuda bude tiskana u 
,,Domu“ na čelu lista čim bude pravomoćna i čim bude dostavljena. 

Sve je slušatelje pa i Frankove prijatelje iznenadio ovaj slabi govor, to 
više, jer se govornik vladao, kao da nešta lovi po zraku, te mu rieči nisu 
skladno izlazile ni iz glave ni iz srca, premda je plašljivim svojim glasom kao 
obično htio djelovati i na sud i na slušateljstvo. 


5. Radićeva obrana. 

Na to je urednik ,,Doma“ prema tomu, kako si je Frankov govor 
pobilježio, svaku njegovu točku pobio. Naročito ga je nemilosrdno pograbio 
radi spomenutih onih devet izjava i to ovako: 



Dr. Frank se vara, kad misli i tvrdi, da političku smrt može doživiti 
samo nepošteni čovjek. Naša braća Česi imali su glasovitoga političara 
Riegra, koji je punih 30 godina bio prvi politički vodja i gle, kod izbora 
1891. taj Rieger i njegova stranka izgubiše sve kotare. Ali sad je istom 
Rieger postao pravi narodni vodja na prosvjetnom, gospodarskom i 
znanstvenom polju i to je ostao sve do svoje smrti, kad su se sve češke 
stranke upravo natjecale, da njegovoj uspomeni izkažu što veću počast. Ni 
državni odvjetnik ne bi dakle poput dr. Franka ovako strogo i krivo tumačio 
kazneni zakon, da je već u samom naslovu kažnjiv čin... 

Gosp. Dr. Frank kazao je ovdje posve mirno, da nije u nikakvom savezu 
s „Hrvatskom Zastavom," da je dapače nikada ne dospieva ni pročitati, jer da 
imade toliko posla. I ja sam, slavni sude, vrlo zaposlen svojim književnim i 
znanstvenim radom, jer ja pišem hrvatski, ruski, češki i francuzki, a taj rad i 
Hrvatskoj koristi, a ja bi, da mu se sav posvetim, mogao upravo sjajno živeti, 
pa ipak volim ne samo pročitati i urediti, nego obično i većim dielom napisati 
ovaj ,,Dom“ seljačke stranke. Dr. Frank ne dospieva na to isto. A zašto je 
onda svoju stranku dne 7. studena 1906. dao 
proglasiti jedinom pravom seljačko m strankom, kad 
za seljački, dakle glavni list te stranke nema ni 
časka vremena. Ovo je takva sljeparija, da veće ne 
može biti... 

Dr. Frank je ovdje kazao, da me je morao tužiti zato, što je predsjednik 
jedne stranke, a ja mu velim, da me baš zato nije imao tužiti. I ja sam 
predsjednik jedne stranke i to takve, koja nema bogatih i uglednih pristaša 
medju gospodom i kojoj lažni i uvredljivi napadaji više škode nego stranci 
Dr. Franka. Ali ja držim, da je nedostojno za svakoga branitelja slobode, a 
osobito za predsjednika tobože najnarodnije stranke, sjediti ovdje na mjestu 
državnoga odvjetnika i ovaj zastarjeli kazneni tiskovni zakon ovako 
tiesnogrudno tumačiti. U ostalom ja dobro znam, da i Franku njegovi pristaše 
prigovaraju, što je već tužio sve naše prve ljude, a što se on baš za ovaj moj 
slučaj izpričava, da to stranka od njega zahtieva, ja mu evo u oči ka¬ 
žem, da to ne vjerujem, pa i to držim samo jedno m 
s Ij ep a r i j o m , dok Dr. Frank ne pokaže ili ne objelodani zaključak svoga 
saborskoga kluba, svoga središnjega ili poslovnoga odbora, koji ovakvu 
tužbu od njega zahtieva... 

Gosp. Frank baš pod silu hoće, da mu ja kažem plaćenik. U „Domu" 
nigdje ne stoji, daje on plaćenik, nego da ovako kako piše „Hrvatsko pravo" 
ob onom tobožnjem natezanju za hrvatski službeni jezik, da tako nitkovski i 
izdajnički pisati može samo tudjinski plaćenik. Tu se dakle oštro, a i 
pravedno osudjuje stanovito pisanje, a ne vriedja se ni jedna odredjena 
osoba. No kad dr. Frank želi biti plaćenik, velim mu evo na ovom odličnom 
mjestu jasno i glasno, da dr. Franka držim tudjinskim plaćenikom već zato, što je 
za novce t. j. za primljene dionice branio i to na uvodnom mjestu glavnoga organa 
svoje stranke privatnu korist jedne tudjinske firme tvornice Danice. Za tu moju 
izjavu neka me izvoli gosp. Frank odmah tužiti". 



(Stari je Frank na to skupio ustnice i iztisnuo: „Eto sad sam zahtieva, da 
ga tužim“.) „Dr. Frank je to obširno pripoviedao, da je za Rakodczaja kazao 
onomu novinaru samo to: „Ne bojte se, ne će Vas baciti van“. A zašto ga je 
onda molio, da to nikomu ne kazuje. Morao bi imati barem toliko kuraže, da 
se ne boji ovakve jednostavne istine. Ali dr. Frank dobro znade, da je i 
ustmeno i pismeno dr. Rakodczaju dao svjedočbu sudačke pravednosti i ne¬ 
pristranosti, a ta je svjedočba tobože od političkoga protivnika Rakodczaju 
vriedila više, nego da su uz njega odmah pristali svi stari magjaroni.... 

Dr. Frank dosta je dugo dokazivao, da je sve ono, što ja o njemu tvrdim 
u ,,Domu“ i nepošteno i nećuredno i pogrdno. Ne će da vidi, da sam ga ja 
napao po svom pravu i prema svojoj dužnosti radi njegovih stanovitih 
političkih čina, a nipošto radi izmišljenih pogrdnih „vlastitosti i mišljenja". 
Kad sam ja kazao, da neistinitost koje političke tvrdnje ne mora biti još i 
uvreda poštenja, poveselio se u nadi, da ću ja priznati, kako sam tobože pisao 
neistinu. 

Ja i sada ponovno velim, da u burnom i napornom političkom i 
novinarskom radu nije moći odmah točno izpitati sve ono o čem moraš pisati. 
To naročito vriedi za dnevne novine. No zato imamo u tiskovnom zakonu, 
kako sam već kazao, potanke i stroge ustanove o izpravku činjenica, što inače 
ne bi imalo nikakova smisla. Dr. Frank kao da svega toga ne vidi i ne zna. Pa 
dobro, u ovom slučaju toga i ne treba, jer je sve, što sam napisao, istina, a k 
tomu sada ovdje dodajem, da će dr. Frank kad bude politički mrtvac po mom 
dubokom uvjerenju, biti ujedno nepošten, nećudoredan i pogrdjen čovjek.... 

Moram ovako oštro govoriti već zato, što je gospodin privatni tužitelj i 
u programnoj knjižici svoje stranke najružnije i najneistinitije napao i 
seljačku stranku i mene. Evo te knjižice za koju „Hrvatsko Pravo" piše, daje 
već razpačano u 16 tisuća komada i koja bi imala biti politički katekizam i 
svagdanji kruh stranci dr. Franka. Ja ću iz nje pročitati samo nekoliko redaka. 

Tu se dr. Frank silno uzvrpolji i reče: „Ja nisam pisao te knjižice." 

Ali kao predsjednik stranke valjda preuzimljete odgovornost za ono, što 
u njoj piše, upita urednik „Doma". 

Ne, ne, jer je nisam ni čitao dok nije bila tiskana, odvrati Frank. 

„Tako! E onda ne ću ništa ovom knjižicom dokazivati, ali za ovaj 
Vaš postupak velim i tvrdim, da je najveća politička 
s l j e p a r ij a ... . 

Dr. Frank je ovdje osobito naglasio, kako je on ciele noći probdio za 
svoju domovinu i kako njemu nije trebalo na javnim skupštinama govoriti za 
financijalnu samostalnost. Priznajem, da to nije trebalo njemu, ali je to 
trebalo hrvatskom narodu. Financijalnu samostalnost treba izvojštiti, a to 
može učiniti samo upućen i složan narod. Dr. Frank je ovdje osobito 
naglasio, da su Radići na skupštinama paradirali njegovom mukom. Ja na sve 
ovo velim: Samo se nezahvalni sin može okolo hvalisati, kako je svoju mater 
uzdržavao i samo drzoviti tudjinac može iz obće narodne kulturne imovine 



izlučivati posebni svoj dio. U ostalom da dr. Franka nije u koječem izpravio 
dr. Vrbanić i da mnogi naši ljudi medju njima i ja, nismo upozorili, da treba 
tražiti i stvarati financijalnu samostalnost takodjer na gospodarskom i 
privrednom polju, bilo bi nam se po Frankovoj nauci moglo dogoditi, da 
dobijemo pravo sve svoje izdatke plaćati, ali da ne nadjemo vrela odkuda ih 
podmiriti. 

Gosp. je Frank kazao, da ni ne zna, je li bio u onoj sjednici, kad je 
hrvatski sabor primio na znanje, da je Njegovo Veličanstvo potvrdilo 
financijalnu nagodbu. Dr. Frank je kazao i to, da on nije pozorno slušao 
moga govora. Nisam znao, da imadem posla s tako velikim gospodinom, 
samo sad vidim, da taj veliki gospodin nije baš gentleman.... 

Dr. Frank je dosta dugo i ogorčeno govorio proti tomu, kako on i 
njegova stranka ne će ništa raditi proti kraljevoj sankciji naročito, da ne će 
proti njoj obstruirati. 

Ali i nagodbu od godine 1868. i m a tu istu kraljev u 
sankciju, pa ipak dr. Frank u stm e n o i p i s m eno 
prepor u ča i traži, da vičemo: „Dolje s nagodbom! “i 
tko god ga u tom ne sliedi, taj je nagodbenjak, magjaron, izdajica. Zato ja 
ovdje velim, a dr. Frank je potvrdio, da baš u toj stvari najviše sljepari. 

Sto dr. Frank misli, da baš ustavnost traži poštivati kraljevu sankciju i 
tu ima krivo. Može biti i bilo je slučajeva baš u našoj monarkiji, da su baš 
najustavnije stranke ustale i proti sankcioniranim zakonima kao n. pr. stara 
češka narodna stranka na čelu s Regrom, koja sporazumno s visokim češkim 
plemstvom nije sve do 1879. priznala, ni austrijskoga ustava ni carevinskoga 
vieća, niti nijednoga austrijskoga zakona, premda su imali potvrdu 
Njegovoga Veličanstva. 

Gosp. privatni tužitelj kazao je na koncu da njegova stranka ide za 
većinom u narodu i da će onda izvršiti svoj program. Da je to istina, ne bi 
bilo ove sudbene razprave. Dr. Frank bi onda radio kao svi pravi političari, 
kako radimo i mi osnivači seljačke stranke: Upućivao bi i sakupljao narod i 
stojeći na temelju narodnoga vrhovničtva sigurno bi čekao vrieme, kad će iz 
narodnih ruku primiti vlast, da po pravu i zakonu radi u narodno ime onako, 
kako se danas nameće proti narodnoj volji. Da je dr. Franku glavno mjerilo 
narodna volja, zašto bi tu predlagao, da ja u ,,Domu“ na čelu lista donesem 
svoju, kako on misli, osudu. Ta on radi već tolike godine i predsjednik je 
tako jake stranke, pa što njemu treba svjedočbe čovjeka, za koga je dao 
pisati, da oporezuje tudje žepove, da u nje zavirkuje, da je promienio sve 
stranke, da je Ciganin, vlah itd. Nu ja ipak evo sam svoje volje obećajem, da 
ću odluku suda, kakva god bila, tiskati u ,,Domu“ na prvom mjestu. 

Razprava je završena nešto poslie 12 sati o podne s objavom, da će se 
presuda proglasiti u subotu dne 18. u 4 sata poslie podne. 

Na hodniku pred sudnicom čekahu sva tri Franka s prijateljima na 
urednika „Doma", a dr. Vladimir Frank poviče: „živio seljački kralj“. Gosp. 



se Stjepan Radić okrene i smješeći se reče: „Kad sam kralj, onda ste morali 
pasti na koljena. Eto, i tu ste sljepari". 


6. Proglašenje osude. 


U subotu dne 18. siečnja bila je velika dvorana kr. sudbenoga stola 
zagrebačkoga puna obćinstva, ponajviše sveučilištnih djaka. Sud je viećao jur 
blizu tri četvrt sata poslie četiri, a medjutim je stari Frank obukao zimski 
kaput, jer ga je valjda od bojazni počela tresti groznica. Kad je predsjedatelj 
suda čitajući presudu, došao do rieči: Kriv je, zasvietlilo je nekoliko mačjih 
očiju paklenskom zloradošću, ali odmah kad je na to predsjedatelj suda 
pročitao, da se urednik ,,Doma“ rješava od obtužbe radi članka „Dvoje 
poštenje“, a radi članka „Zaslužuje političku smrt" i bilježke o „Flrv. Pravu", 
da se osudjuje na mjesec dana zatvora, koji se pretvara u 60 kruna globe, bile 
su već one mačje oči kao mrtve. Urednik „Doma" zadovoljio se osudom. 

Na pitanje, da li se i tužitelj zadovoljava, odgovorio je dr. Frank 
prisiljeno i muklo: Zadovoljavam se. To je rekao, a za stalno si je mislio, da 
je za njegov daljnji politički život 60 kruna premalo. 


7. Poslije proglašenja osude. 


Urednik „Doma" izašao je sa svojom ženom i još s četiri, pet prijatelja 
pred sudbeni stol, da ide kući, ali tu se već svrstalo pedesetak sveučilištnih 
djaka, frankovaca, od kojih nekolicina poviču: Dolje Radić! našto urednik 
„Doma" ode ravno medju nje i reče: Dolje Rauh! Floćete li s tim poklikom na 
Markov trg. Junačka se četa odmah uzkomeša, a trojica, četvorica kao od 
nevolje promucaju: Pa idemo! — Ne, sa židovskim slugama ne ide se proti 
Rauhu! i s tim se riečima urednik „Doma" okrene od slabe frankove garde i 
poviče tri puta: Dolje Frank! Dolje Rauh! U to pristupi k njemu redarstveni 
povjerenik Čurčić veleći: Ako još jedanput to kažete, ja ću uredovati. 
Urednik se „Doma" nasmiješi i kaže: Pa dosta je tri puta. Malo prije toga 
bacio je odvjetnički perovodja Dražić jaje, ali tako nesigurno, te urednik 
„Doma" toga nije ni primietio, dok mu nisu prijatelji kazali, jer se jaje 
omaklo i tek na zemlji razbilo. Drugi djaci bili su takodjer pripravni, da 
učine sličan juriš, ali su se ipak zastidili, a to im služi na čast. 



8. Od smrti nema Meka. 


Pri kraju ove brošurice stigne uredniku ,,Doma“ ovaj list: Privlaka, 19. 1. 
1908. „Dana 19. o. mj. primio sam rano u jutro čudnu brzojavku, koja glasi: 
„Stjepan Radić osudjen danas zbog uvrede doktora Franka mjesec dana 
zatvora, odnosno 50 kruna globe radi članka Zaslužio političku smrt. Dr. 
Frank.“ 

Poznato Vam je, da sam ovih dana bio u Zagrebu. Tu me je Dr. Elegović 
pozvao u uredničtvo „Flrv. Prava.“ i tu se upustim u razgovor s mladim 
Frankom, Peršićem, Zatlukom i Bošnjakom. Onda me mladi Frank pozove 
svome tateku. Tu sam ja staroga Franka pitao, o svemu i svačem, i o Pešti i t. 
d. Dr. Frank mi reče, da je išao Wekerlu na poziv kraljev i da bi išo i g. Radić, 
da je i njega kralj pozvao; da ima parnicu proti Vama, i da će se on ubiti, a 
Vama će dati kuću i sve što ima, ako mu na sudu dokažete, što ste pisali. 

Adam Neferanović, 

pristaša hrvatske pučke seljačke stranke 


Iz ovoga se pisma vidi, kako se stari Frank još nada, da će mu 
hrvatsko seljačko poštenje dati onaj ugled bez kojega mu se ne 
da uspješno mešetariti. U toj nadi poslao je odmah i onaj brzojav, a zato je u 
Flrv. Pravu (od 20./I. o. g.) dao zašutiti, da je urednik ,,Doma“ djelomice 
odriešen i da mu je zatvor pretvoren u 60 K globe. Za to se eto s pomoćju 
bezsramne laži drzovito sakriva i za Njegovo Veličanstvo. Ali Franku ne 
može više ništa pomoći, jer ni od političke smrti, kad je ovako kukavna i 
sramotna, lieka nema. 




ZA VRLO sniženu cienu, 

samo za 6 kruna 


dobiva se: 

1. Glasoviti češki roman ,,Pasoglavci“ (Češka 
„Seljačka buna") u prevodu Stj. Radića (200 str.) 

2. Slavenska Politika Stjep. Radića (80 str.) 

3. Trideset svezaka Hrvatske Misli (1903— 
1906), svezak po 64 str. 


Naručuje se kod St. Radića, 

Zagreb, Medjašna ul. 12. 



Ciena 20 fil. 


100 komada. 10 kruna 


